**Tema săptămânii, ''Tăcerea ta''**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin auctorii deșteptări de dimineți

La un taifas cu antonimul fericirii,

Un zbor tăcut de păsări cu tristeți

Mă ispitește cu eternul risipirii.

Sunt umbre ascuțite de povești

Înfipte-n rugi de vorbe nerostite,

E ora nouă-n ceai de tei, și fără vești

Nu pot ghici în frunze vitregite.

Nopțile au în trupuri sfori de vise

Încolăcite în pilaștrii lui Morfeu.

Dar ziua, când aștept la uși deschise

Oratorii sublime, îmi e greu,

Să nu-ți mai știu cuvânt euharistic.

Și nici îmbrățișări atemporale,

Din ochii calzi, în glas cu har patristic

Desprins din cuvântări de catedrale.

Marian Puscasiu